CELEX: 62018TN0720
Language: lv
Date: 2018-12-10 00:00:00
Title: Lieta T-720/18: Prasība, kas celta 2018. gada 10. decembrī – AMVAC Netherlands/EFSA

18.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 65/40
            
         
      Prasība, kas celta 2018. gada 10. decembrī – AMVAC Netherlands/EFSA
      
      (Lieta T-720/18)
      (2019/C 65/52)
      Tiesvedības valoda – angļu
      
         Lietas dalībnieki
      
      
         Prasītājs: AMVAC Netherlands BV (Amsterdama, Nīderlande) (pārstāvji: C. Mereu, M. Grunchard un S. Englebert, advokāti)
      
         Atbildētāja: Eiropas Pārtikas nekaitīguma iestāde (EFSA)
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt EFSA2018. gada 1. oktobra lēmumu, kas prasītājam paziņots 2018. gada 2. oktobrī, par to lūgumu piemērot konfidencialitāti novērtējumu, kas iesniegti saistībā ar pieteikumu etoprofosa kā aktīvās vielas apstiprinājuma procedūras atjaunošanai;
               
            
                  —
               
               
                  piespriest atbildētājam atlīdzināt tiesāšanās izdevumus.
               
            
         Pamati un galvenie argumenti
      
      Savas prasības pamatojumam prasītājs izvirza trīs pamatus.
      
                  1.
               
               
                  Ar pirmo pamatu tiek apgalvots ultra vires.
                  
                              —
                           
                           
                              Prasītājs apgalvo, ka dokumenti, kas publicējami pēc apstrīdētā lēmuma, esot jāpublicē tikai rediģētā veidā, jo atbildētāja esot veikusi darbības (priekšlikums klasificēt vielu), kas skaidri neietilpstot tās kompetencē.
                           
                        
            
                  2.
               
               
                  Ar otro pamatu tiek apgalvots ES tiesību pamatprincipu pārkāpums.
                  
                              —
                           
                           
                              Prasītājs apgalvo, ka apstrīdētais lēmums izrietot to tādas procedūras, kurā netika ievērotas tā tiesības uz aizstāvību.
                           
                        
            
                  3.
               
               
                  Ar trešo pamatu tiek apgalvots Regulas Nr. 1107/2009 (1) 63. panta pārkāpums.
                  
                              —
                           
                           
                              Prasītājs norāda, ka daļa dokumentu, kas publicējami pēc apstrīdētā lēmuma, ietverot informāciju, kas izriet no kļūdaina un daļēja vērtējuma, un ka to publicēšana apdraudētu prasītāja komercintereses.
                           
                        
            
         (1)  Eiropas Parlamenta un Padomes Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV 2009, L 309, 1. lpp.).